***Psychocandy*** é o álbum de estrea da banda escocesa de rock alternativo The Jesus and Mary Chain, publicado en novembro de 1985 a través do selo Blanco y Negro Records. O disco está considerado un punto de referencia: a súa combinación de guitarras retroalimentadas con estruturas tradicionais de pop demostrou ser moi influente no posterior movemento shoegaze e no rock alternativo en xeral. A banda alonxaríase do seu son abrasivo co lanzamento do seu segundo traballo *Darklands*.

Antecedentes e gravación
------------------------

Despois de deixar os seus traballos en 1980, os irmáns Jim e William Reid formaron The Jesus and Mary Chain co baixista Douglas Hart. Inspirándose en Einstürzende Neubauten, The Shangri-Las e *The Velvet Underground & Nico*, mercaron un gravador de catro pistas Portastudio e 1983 cando o seu pai perdeu o traballo nunha fábrica local e deulle aos irmáns 300 libras da súa indemnización. A banda gravou unha cinta demo que contiña as cancións "Upside Down" e "Never Understand" e que foi escoitada polo músico de Glasgow Bobby Gillespie, que á súa vez pasoulla ao seu amigo Alan McGee de Creation Records. McGee quedou impresionado coa cinta e invitou ao grupo a tocar nun evento de mostra de Creation Records en Londres, converténdose no seu representante pouco despois.

Despois de máis concertos en Londres, The Jesus and Mary Chain entraron en Alaska Studios, en Waterloo, e gravaron o seu sinxelo de estrea, "Upside Down". Publicado por Creation Records en novembro de 1984 e contando cunha cara-b producida por Slaughter Joe, o sinxelo esgotou a súa primeira edición e rematou o ano no número 37 da lista *Festive Fifty* de John Peel. Tras recrutar a Gillespie como batería a finais de 1984, The Jesus and Mary Chain asinaron coa subsidiaria de WEA Blanco y Negro Records, que fora creada polo fundador de Rough Trade Geoff Travis. A banda entrou nos Island Studios para gravar co enxeñeiro Stephen Street, pero as sesións demostraron ser infructuosas volvendo a Alaska Studios para rexistrar o seu segundo sinxelo, "Never Understand". Blanco y Negro editou o sinxelo en febreiro de 1985, e en marzo dese ano comezarían a gravar o seu álbum de estrea co enxeñeiro John Loder en Southern Studios. *Psychocandy* gravaríase en seis semanas gastando 17 000 libras en custos de gravación e produción.

Música e letras
---------------

*Psychocandy* contén catorce temas cunha duración total de 39 minutos. A súa música foi descrita como "pop bubblegum afogado na retroalimentación", que fusiona "melodía con desagradables estoupidos de ruído branco". Os críticos destacaron a influencia de grupos de pop clásico dos 60 como The Beach Boys e The Rolling Stones xunto co traballo das bandas de rock The Velvet Underground, The Stooges e Suicide no álbum.

Jim Reid encargouse das voces principais neste álbum, coa excepción do tema "It's So Hard", cantado por William Reid.

Listaxe de cancións
-------------------

Tódolos temas escritos e compostos por Jim Reid e William Reid, agás onde se indique.. 

| N.º | Título | Duración |
| --- | --- | --- |
| 1. | "Just Like Honey"   | 3:03 |
| 2. | "The Living End"   | 2:16 |
| 3. | "Taste the Floor"   | 2:56 |
| 4. | "The Hardest Walk"   | 2:40 |
| 5. | "Cut Dead"   | 2:47 |
| 6. | "In a Hole"   | 3:02 |
| 7. | "Taste of Cindy"   | 1:42 |
| 8. | "Never Understand"   | 2:57 |
| 9. | "Inside Me"   | 3:09 |
| 10. | "Sowing Seeds"   | 2:50 |
| 11. | "My Little Underground"   | 2:31 |
| 12. | "You Trip Me Up"   | 2:26 |
| 13. | "Something's Wrong"   | 4:01 |
| 14. | "It's So Hard"   | 2:37 |

| Cancións extra da edición en CD-DVD de 2011 |
| --- |
| N.º | Título | Escritor(es) | Duración |
| 15. | "Suck"   |   | 2:08 |
| 16. | "Ambition"   | Vic Godard | 3:31 |
| 17. | "Just Out of Reach"   |   | 2:09 |
| 18. | "Boyfriend's Dead"   |   | 1:43 |
| 19. | "Head"   |   | 3:53 |
| 20. | "Cracked"   |   | 3:48 |

Nota: a edición en CD de 1986 contén a canción extra "Some Candy Talking", entre "Taste of Cindy" e "Never Understand".

Notas
-----

1. 1 2 3  The Guardian (ed.). "The Jesus and Mary Chain on Psychocandy: ‘It was a little miracle’". Consultado o 18 de abril de 2017.
2. 1 2 3 4 5  The Quietus (ed.). "Brown Acid Black Leather: The Story Of The Jesus And Mary Chain's Psychocandy". Consultado o 18 de abril de 2017.
3. ↑  Stone, Rolling; Stone, Rolling (2013-10-13). "100 Best Debut Albums of All Time". *Rolling Stone* (en inglés). Consultado o 2020-08-27.
4. ↑  "Single Review: Jesus and Mary Chain - Deluxe Reissues". *DrownedInSound* (en inglés). Arquivado dende o orixinal o 14 de xullo de 2012. Consultado o 2020-08-27.
5. ↑  Jones, Chris. "BBC - Music - Review of The Jesus And Mary Chain - Psychocandy". *www.bbc.co.uk* (en inglés). Consultado o 2020-08-27.
6. ↑  "The Top 100 Albums of the 1980s - Page 8". *Pitchfork* (en inglés). Consultado o 2020-08-27.
7. ↑  "Psychocandy - The Jesus and Mary Chain | Songs, Reviews, Credits | AllMusic" (en inglés). Consultado o 2020-08-27.

|  |  |
| --- | --- |
| Control de autoridades | 
* Wd: Q649834
* AllMusic: mw0000652509
* Discogs: 5332
* EBID: ID
* MusicBrainz: ID

 |